Държавен вестник, бр. 4, 2017 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  4
регистри данните, постъпили по реда на § 4, 
ал. 2 ПЗРЗКИР, и измененията в недвижимите 
имоти, възникнали в резултат на решенията 
на комисията по чл. 47, ал. 1 ЗКИР. 
(4) Всички настъпили изменения в периода 
от приемане на отразените възражения по реда 
на чл. 48, ал. 3 ЗКИР до изтичане на срока 
по чл. 49, ал. 1 ЗКИР се нанасят от служба-
та по геодезия, картография и кадастър въз 
основа на проект за изменение, изработен от 
правоспособното лице по чл. 35, ал. 2 ЗКИР 
или чл. 35б, ал. 2 ЗКИР. За отразяването на 
тези изменения в кадастралната карта и ка-
дастралните регистри се съставя протокол от 
комисията по чл. 45 ЗКИР след приемане на 
проекта за изменение. 
(5) Всички настъпили изменения от из-
тичане на срока по чл. 49, ал. 1 ЗКИР до 
влизане в сила на заповедта за одобряване 
на кадастралната карта и кадастралните ре-
гистри се нанасят от службата по геодезия, 
картография и кадастър въз основа на проект 
за изменение, изработен от нея.
Чл. 50. При създаване на кадастрална 
карта и кадастрални регистри на неур-
банизираната територия по реда на § 33 
ПЗРЗИДЗКИР (ДВ, бр. 57 от 2016 г.) се при-
лага редът на глава шеста.
Г л а в а  ш е с т а
СЪЗДАВАНЕ НА КАДАСТРАЛНА КАРТА 
И КАДАСТРАЛНИ РЕГИСТРИ ЗА НЕУРБА-
НИЗИРАНАТА ТЕРИТОРИЯ ПО РЕДА НА 
§ 33 ПЗРЗИДЗКИР 
Чл. 51. (1) За неурбанизираната територия 
се създава кадастрална карта и кадастрални 
регистри чрез преобразуване на данните от 
картите, одобрени и поддържани по реда на 
ЗСПЗЗ и ЗВСГЗГФ. 
(2) Землищата, за които се създава ка-
дастрална карта и кадастрални регистри по 
ал. 1, се определят в график, съгласуван от 
министъра на земеделието и храните. След 
съгласуването му графикът се утвърждава 
от изпълнителния директор на АГКК. При 
необходимост от промяна в утвърдения гра-
фик промяната се съгласува с министъра на 
земеделието и храните. Графикът и проме-
ните в него се публикуват на електронната 
страница на АГКК и МЗХ. 
(3) Данни за землищата от графика по 
ал. 2 се въвеждат в информационно-админи-
стративната карта.
(4) За изпълнение на техническите дей-
ности, условията и реда за преобразуването 
по ал. 1 изпълнителният директор на АГКК 
издава инструкция.
Чл. 52. (1) За създаване на кадастрал-
на карта и кадастрални регистри по чл. 51 
Министерството на земеделието и храните 
съобразно утвърдения график предава без-
възмездно на АГКК:
1. актуална карта и регистър на възста-
новената по реда на ЗСПЗЗ и ЗВСГЗГФ
собственост – в цифров вид, придружени с 
протокол за тест на хартиен и цифров носи-
тел за всяко землище поотделно, с подпис и 
печат от съответната общинска служба по 
земеделие, извършила контрола;
2. копия на схема и регистър с координа-
тите на РГО; 
3. копия от реперните карнети за РГО; 
4. копия от плановете на новообразуваните 
имоти по чл. 45, ал. 3 ППЗСПЗЗ за терито-
риите, застроени със сгради и съоръжения 
от имуществото на организациите по § 12 
ПЗРЗСПЗЗ, разположени извън границите 
на урбанизираните територии, и от придру-
жаващите ги документи от разпоредителни 
сделки.
(2) Материалите по ал. 1 се предават по 
землища с приемно-предавателен протокол, 
който се подписва от представители на МЗХ 
и на АГКК. Министерството на земеделието 
и храните удостоверява в протокола актуал-
ността на предоставените данни. 
(3) След приемане на материалите по ал. 1 
АГКК извършва повторен тест с компютърна 
програма в съответствие с инструкцията по 
чл. 51, ал. 4. Землищата с установени груби 
грешки се връщат с протокол на МЗХ за от-
страняването им, като се променя графикът 
по чл. 51, ал. 2.
Чл. 53. (1) След преобразуване на данните 
кадастралната карта и кадастралните регистри 
се представят на изпълнителният директор 
на АГКК за издаване на заповед за одобря-
ване. Заповедта подлежи на обнародване в 
„Държавен вестник“ и влиза в сила от деня 
на обнародването є. 
(2) Агенцията по геодезия, картография и 
кадастър в 7-дневен срок от обнародването 
в „Държавен вестник“ на заповедта по ал. 1 
уведомява министъра на земеделието и хра-
ните и министъра на правосъдието, че са 
одобрени кадастралната карта и кадастрални-
те регистри за неурбанизираната територия.
Чл. 54. (1) Всички настъпили изменения в 
периода от предаването на данните по чл. 52, 
ал. 1 до обнародване на заповедта за одобря-
ване на кадастралната карта и кадастралните 
регистри в „Държавен вестник“ се отразяват 
от АГКК въз основа на проект за изменение, 
изработен от АГКК. За отразените изменения 
се съставя протокол.
(2) Министерството на земеделието и хра-
ните предоставя на АГКК документацията 
за измененията по ал. 1 съгласно § 4, ал. 2 
ПЗРЗКИР. 
Г л а в а  с е д м а
ПОДДЪРЖАНЕ НА КАДАСТРАЛНАТА 
КАРТА И КАДАСТРАЛНИТЕ РЕГИСТРИ
Чл. 55. Кадастралната карта и кадастрал-
ните регистри се поддържат в актуално със-
тояние, като се изменят в случаите на: 
1. изменение в данните за обектите на 
кадастъра, настъпили след влизане в сила на 
кадастралната карта и кадастралните регистри;